[{"text_idx": "#000000", "text": "Milltiroedd teithio bysus yn gostwng 20% mewn degawd"}, {"text_idx": "#000001", "text": "Mae cyfanswm y milltiroedd mae bysus yn teithio wedi gostwng i'w lefel isaf yn y DU mewn 28 mlynedd, gyda'r gostyngiad mwyaf trawiadol yng Nghymru."}, {"text_idx": "#000003", "text": "Yn o\u0302l ffigyrau ddaeth i law'r BBC fe wnaeth y pellter mae bysus yn teithio ostwng 15 miliwn o filltiroedd rhwng 2006/6 a 2016/17 - pellter sydd gyfystyr a\u0302 602 o deithiau o amgylch y byd."}, {"text_idx": "#000004", "text": "Dywedodd llefarydd ar ran Llywodraeth Cymru fod yr adroddiad yn rhoi darlun camarweiniol, heb fod yn gyflawn, a dros yr un cyfnod fod siwrneiau i deithwyr tre\u0302n wedi cynyddu 33%."}, {"text_idx": "#000005", "text": "Yn o\u0302l y gwaith ymchwil roedd gostyngiad o bron i hanner (46%), neu 11 miliwn o filltiroedd, o ran y teithiau oedd yn derbyn cymhorthdal, tra bu gostyngiad o 6% - tair miliwn o filltiroedd - o ran teithiau heb eu sybsideiddio dros y degawd ddiwethaf."}, {"text_idx": "#000006", "text": "Lluniau: O Gaerdydd i Gaernarfon... ar y bws Cwmni bysus yn dod a\u0302 gwasanaethau i benPryder am ddyfodol gwasanaeth bws ym Mhen Lly\u0302n"}, {"text_idx": "#000007", "text": "Dywedodd llefarydd ar ran Cymdeithas Llywodraeth Leol Cymru (CLlLC) eu bod yn cydnabod pwysigrwydd gwasanaethau bws, yn enwedig mewn ardaloedd gwledig, ond fod siroedd dan bwysau ariannol mawr."}, {"text_idx": "#000009", "text": "Mae sawl ardal yng Nghymru wedi gweld gwasanaethau bysiau lleol yn crebachu neu'n diflannu'n ddiweddar."}, {"text_idx": "#000010", "text": "Fe aeth cwmni Lewis Coaches o Lanrhystud, Ceredigion, i ddwylo'r gweinyddwyr yn Awst 2016, gyda'r cyngor sir a Llywodraeth Cymru'n gorfod ymyrryd er mwyn ceisio achub rhai o'r gwasanaethau."}, {"text_idx": "#000011", "text": "Yn Rhagfyr 2017 bu'n rhaid i gynghorau sir Wrecsam a Dinbych ddod i'r adwy wrth i gwmni D Jones a'i Fab, o Acrefair gyhoeddi eu bod yn dod a\u0302'u gwasanaeth i ben, cyn iddynt golli eu trwydded."}, {"text_idx": "#000012", "text": "Yn o\u0302l elusen Age Cymru, heb wasanaeth bysiau dibynadwy fe allai pobl hy\u0302n fynd i deimlo'n ynysig, a byddai hyn yn cael effaith gwael ar eu hiechyd."}, {"text_idx": "#000013", "text": "Disgrifiad o\u2019r llun, Dyw cefnogi trafnidiaeth gyhoeddus yn ariannol ddim yn un o ddyletswyddau statudol cynghorau"}, {"text_idx": "#000014", "text": "Mae gostyngiad wedi bod hefyd yn y nifer y siwrneiau gan deithwyr, gyda 119 miliwn o siwrneiau yn 2006/2007 o'i gymharu a\u0302 100 miliwn yn 2016/2017."}, {"text_idx": "#000015", "text": "Yn o\u0302l CLlLC mae cyfundrefn drafnidiaeth gyhoeddus yn un o'r ffyrdd i wella'r amgylchedd ac mae'n fodd iddynt geisio cyrraedd eu targedau o leihau allyriadau carbon."}, {"text_idx": "#000016", "text": "\"Ond mae profiad yn dangos ei bod yn anodd perswadio pobl i roi gorau i'w ceir, er gwaetha'r gwelliant yn safon y bysus a'r gwasanaethau sy'n cael eu cynnig,\" meddai llefarydd ar ran CLlLC."}, {"text_idx": "#000018", "text": "Dywedodd Marc Lewis, cyn-swyddog polisi gyda Chyngor Powys sydd nawr yn astudio doethuriaeth trafnidiaeth ym Mhrifysgol Bangor, fod rhannau o Gymru wedi dioddef wrth i wasanaethau ddiflannu."}, {"text_idx": "#000019", "text": "\"Mae cwmni\u0308au masnachol yn gallu rhoi'r gorau i gynnal gwasanaethau gyda rhybudd o ddim ond pythefnos,\" meddai."}, {"text_idx": "#000020", "text": "\"Rydym wedi gweld hyn mewn sawl ardal yng Nghymru."}, {"text_idx": "#000021", "text": "\"Rydym wedi gweld achlysuron lle mae cwmni\u0308au wedi rhoi'r gorau i wasanaethau yn Aberystwyth a does dim wedi dod yn eu lle."}, {"text_idx": "#000022", "text": "\"Yn fy marn i, yr ateb yw rhoi'r gorau i'r farchnad rydd, a dychwelyd i rwydwaith sy'n cael ei drefnu yn ganolog."}, {"text_idx": "#000023", "text": "\"Mae yna drefn sy'n bodoli yng Nghymru na fyddai byth yn cael ei ganiata\u0301u ar gyfer Llundain.\""}, {"text_idx": "#000025", "text": "\"Nid yw'n cydnabod fod twf wedi bod o ran rhai siwrneiau lleol, a bod gwasanaeth TrawsCymru yn hirach,\" meddai'r llefarydd."}, {"text_idx": "#000026", "text": "\"Tra'n bod ni'n nodi fod lleihad wedi bod yn nifer siwrneiau i deithwyr dros y degawd diwethaf, dros yr un cyfnod mae siwrneiau i deithwyr tre\u0302n wedi cynyddu 33%."}, {"text_idx": "#000027", "text": "\"Rydym am gael rhwydwaith drafnidiaeth integredig a bydd hyn yn ei dro yn gwella argaeledd trafnidiaeth leol."}, {"text_idx": "#000028", "text": "\"Mae ein buddsoddiad mewn cynlluniau Metro rhanbarthol yn y de ddwyrain, y gogledd ddwyrain ac ardal Dinas Abertawe yn dyst i hyn a bydd Trafnidiaeth Cymru yn adeiladu ar hyn yn y misoedd a'r blynyddoedd i ddod.\""}, {"text_idx": "#000029", "text": "Bysiau Aber-Caerdydd i ailddechrau11 Tachwedd 2016"}, {"text_idx": "#000032", "text": "Tro pedol ar newid dyddiau cystadlu corawl Eisteddfod"}, {"text_idx": "#000038", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000039", "text": "Ifan Davies: Rhestr chwarae caneuon 'chillout'"}, {"text_idx": "#000042", "text": "Ble nesa' i di\u0302m rygbi Cymru?"}]